Թևերը ծալած վիճակում *Kallima inachus* թիթեռը նմանվում է ծառի չորացած տերևի։
*Ctenomorphodes chronus*-ը ընդօրինակում է էվկալիպտի ոստը։
**Միմիկրիա** (ֆր.՝ mimétisme, անգլ.՝ mimicry), կենսաբանական տարբեր տեսակների պատկանող օրգանիզմների նույնանմանությունը բնութագրող արտահայտություն, որը կենդանաբանություն է ներմուծել անգլիացի բնախույզ Հենրի Ու.Բեյթսը։

Միմիկրիան այդ երկու տեսակներին կամ նրանցից մեկին օգնում է պաշտպանության ժամանակ։ Նմանությունը կարող է լինել արտաքին տեսքով, վարքագծով, արձակած ձայնով կամ բուրմունքով։ Միմիկրիան տեղի է ունենում, երբ օրգանիզմների խմբի՝ մոդելի հիմնական հատկանիշները էվոլյուցիայի արդյունքում տարածվում են մի այլ խմբի վրա։ Լայն իմաստով միմիկրիան կարող է ներառել նաև անշունչ մոդելներ։

Տեսքի միմիկրիա
--------------

Հայտնի են դեպքեր, երբ կենդանի օրգանիզմները էվոլյուցիայի արդյունքում իրենց գունավորումով և ձևով նմանվում են այն առանձին առարկաներին, որոնց մեջ իրենք ապրում են։ Այդպիսի օրինակները շատ են հատկապես միջատների միջավայրում։

*Phasmidae* ընտանիքի «ոստերը» հրաշալի նմանակում են մի մասը՝ չոր ոստերին, մյուս մասը՝ տերևներին։ Հարավ-արևելյան Ասիայում ապրող վերևի կողմից վառ գունավորված *Kallima* թիթեռները ճյուղին նստելուց և թևերը դարսելուց հետո նմանվում են թառամած տերևի։

Նման օրինակներ հայտնի են նաև ծովային կենդանիների աշխարհում։ Ավստրալիայի ափերի մոտ ապրող ծովաձիուկների կարգի *Phyllopteryx eques* փոքրիկ ձկնիկը մարմնի վրա աճած բազմաթիվ թելանման և ժապավենանման կաշվի ծվենների շնորհիվ նմանվում են այն ջրիմուռներին, որոնց մեջ ապրում են։ Դրանով նրանք հիանալի պաշտպանվում են թշնամիներից։

Տեսքի միմիկրիայի ձևերից մեկն այն է, երբ անվնաս տեսակը պաշտպանության համար ձեռք է բերում մի այլ տեսակի գունավորումը կամ արտաքին տեսքը և դրանով մոլորեցնում է իր թշնամիներին։ Բացի տեսքից, այդպիսի միմիկրիայի դեպքում հնարավոր է նաև այլ հատկանիշների ընդօրինակումը՝ ձայներ, հոտեր և այլն։

Այս տեսակ միմիկրիայի վառ օրինակ է, երբ Մեքսիկայում տարածված *Lampropeltis triangulum annulata* (աջից) անվնաս օձը էվոլյուցիայի ընթացքում ընդունել է թունավոր կորալային *Micrurus tener*-ի (ձախից) խայտաբղետ գունավորումը և դրանով մոլորեցնում է իր թշնամիներին։

Ծանոթագրություններ
------------------

1. ↑  King, R. C.; Stansfield, W. D.; Mulligan, P. K. (2006). *A dictionary of genetics* (7th ed.). Oxford: Oxford University Press. էջ 278. ISBN 0-19-530762-3.

* Micrurus tener*Micrurus tener*
* Lampropeltis triangulum annulata*Lampropeltis triangulum annulata*

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * դ
* ք
* խ
Էվոլյուցիոն էկոլոգիա |
| --- |
|  |
| Էվոլյուցիա | 
* Կոնվերգենցիա
* Զուգահեռ էվոլյուցիա
* Դիվերգենցիա
* Պլանկտոնի պարադոքսը

 |
|  |
| Ազդանշաններ | 
* Ազդանշանային տեսություն
* Հակագիշատչային հարմարում
* Ապոսեմատիզմ
* Կրիպս
* Կամուֆլաժ
* ԴԵյմատիկ վարք
* Միմիկրիա
* Ունկենռեֆլեքս

 |

 |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միմիկրիա» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Կրուգոսվետ · Մեծ կատալոնական · Մեծ սովետական (1 հրտ.) · Մեծ սովետական (1 հրտ.) · MESH ID · Treccani · Universalis |
|  |
| 

|  Չափորոշչային վերահսկողություն |
| --- |
|  |
| BNF: 119468230 · GND: 4169992-0 · LCCN: sh85085457 · Microsoft: 7863114 · NDL: 00562498 · NKC: ph234836 |

 |

 |